ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 21/2561เรื่อง การรายงานเหตุการณ์สําคัญของกองทุนรวมและทรัสต์ ที่มีการลงทุนในอสังหาริมทรัพย์หรือโครงสร้างพื้นฐาน\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 57(6) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 12(9) และ (10) แห่งประกาศคณะกรรมการกํากับตลาดทุน ที่ ทน. 90/2558 เรื่อง หลักเกณฑ์การจัดการกองทุนรวมอสังหาริมทรัพย์ ลงวันที่ 17 ธันวาคม พ.ศ. 2558 และข้อ 86 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 สํานักงานออกประกาศไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 28/2555 เรื่อง การรายงานเหตุการณ์ของทรัสต์เพื่อการลงทุนในอสังหาริมทรัพย์ภายหลังจากการเสนอขายหลักทรัพย์ ลงวันที่ 21 พฤศจิกายน พ.ศ. 2555ข้อ ๒ ในประกาศนี้ "กองทุนรวม" หมายความว่า กองทุนรวมอสังหาริมทรัพย์และกองทุนรวมโครงสร้างพื้นฐาน "กองทุนรวมอสังหาริมทรัพย์" หมายความว่า กองทุนรวมอสังหาริมทรัพย์ที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ พ.ศ. 2535 แต่มิให้หมายความรวมถึงกองทุนรวมอสังหาริมทรัพย์พิเศษ "กองทุนรวมอสังหาริมทรัพย์พิเศษ" หมายความว่า กองทุนรวมดังต่อไปนี้ (1) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (2) กองทุนรวมเพื่อแก้ไขปัญหาในระบบสถาบันการเงิน (3) กองทุนรวมอสังหาริมทรัพย์และสิทธิเรียกร้อง "กองทุนรวมโครงสร้างพื้นฐาน" หมายความว่า กองทุนรวมโครงสร้างพื้นฐานที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ พ.ศ. 2535 "ทรัสต์" หมายความว่า ทรัสต์เพื่อการลงทุนในอสังหาริมทรัพย์และทรัสต์เพื่อการลงทุนในโครงสร้างพื้นฐาน "ทรัสต์เพื่อการลงทุนในอสังหาริมทรัพย์" หมายความว่า ทรัสต์เพื่อการลงทุนในอสังหาริมทรัพย์ที่จัดตั้งขึ้นตามพระราชบัญญัติทรัสต์เพื่อธุรกรรมในตลาดทุน พ.ศ. 2550 "ทรัสต์เพื่อการลงทุนในโครงสร้างพื้นฐาน" หมายความว่า ทรัสต์เพื่อการลงทุนในโครงสร้างพื้นฐานที่จัดตั้งขึ้นตามพระราชบัญญัติทรัสต์เพื่อธุรกรรมในตลาดทุน พ.ศ. 2550 "ตลาดหลักทรัพย์" หมายความว่า ตลาดหลักทรัพย์แห่งประเทศไทย "เงินทุนจดทะเบียน" หมายความว่า เงินทุนที่บริษัทจัดการได้รับจากการจําหน่ายหน่วยลงทุนและนํามาจดทะเบียนไว้กับสํานักงาน "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมข้อ ๓ ให้กองทุนรวมหรือทรัสต์รายงานต่อสํานักงานโดยไม่ชักช้า เมื่อมีเหตุการณ์ดังต่อไปนี้เกิดขึ้น (1) กองทุนรวมหรือทรัสต์ประสบความเสียหายอย่างร้ายแรง (2) กองทุนรวมหรือทรัสต์ไม่สามารถจัดหาผลประโยชน์จากทรัพย์สินของกองทุนรวมหรือทรัสต์ แล้วแต่กรณี ทั้งหมดหรือบางส่วน (3) กองทุนรวมหรือทรัสต์เปลี่ยนวัตถุประสงค์ หรือนโยบายการลงทุน (4) เหตุการณ์ที่ทําให้หรืออาจทําให้ต้องเลิกกองทุนรวมหรือทรัสต์ ข้อ ๔ การรายงานตามข้อ 3 ให้แสดงรายละเอียดดังต่อไปนี้ (1) ข้อมูลเกี่ยวกับกองทุนรวมหรือทรัสต์ ดังนี้ (ก) กรณีกองทุนรวม ได้แก่ ชื่อ อายุ วันที่จดทะเบียนกองทรัพย์สินเป็นกองทุนรวม และจํานวนเงินทุนจดทะเบียน ชื่อบริษัทจัดการ และชื่อผู้ดูแลผลประโยชน์ของกองทุนรวม (ข) กรณีทรัสต์ ได้แก่ ชื่อ อายุ วันที่ก่อตั้งทรัสต์ และจํานวนเงินทุนของทรัสต์ ชื่อผู้จัดการกองทรัสต์ และชื่อทรัสตี (2) รายละเอียดของเหตุการณ์ตามข้อ 3 เช่น วันที่เกิดเหตุการณ์ และสาเหตุที่ทําให้เกิดเหตุการณ์ดังกล่าว เป็นต้น (3) แผนการแก้ไขผลกระทบที่อาจเกิดขึ้นกับกองทุนรวมหรือทรัสต์ ในกรณีเป็นเหตุการณ์ตามข้อ 3(1) และ (2) (4) ข้อมูลอื่นใดที่จําเป็นต่อการตัดสินใจของผู้ลงทุน (ถ้ามี)ข้อ ๕ ประกาศนี้ให้ใช้บังคับตั้งแต่วันที่ 16 มีนาคม พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 19 กุมภาพันธ์ พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์